ગ્રેજ્યુએશન પછી કાયમી નોકરી મળવાનો આધાર તમારા બેકગ્રાઉંડ તેમજ એ સમયના લેબર માર્કેટ પર રહે છે. હાલમાં ન્યુઝીલેન્ડમાં બેરોજગારીની ટકાવારી 3.6% જેટલી નીચી છે જેથી સમજી શકાય કે આંતરરાષ્ટ્રીય વિદ્યાર્થીઓ માટે અહી નોકરીની તકો ખૂબ ઉજ્જવળ છે. આ તકો બજાર / માર્કેટ આધારિત હોવાથી બની શકે કે તમને તમારા પસંદ કરેલ ક્ષેત્રને બદલે કોઈ બીજા ક્ષેત્રમાં નોકરી મળે પણ તેમાં પણ ઉપર જણાવેલ ફાયદા તો રહેલા જ છે, જેમ કે ઘણા નવા વ્યક્તિઓને મળવાનો મોકો મળે છે, અંગ્રેજી ભાષા પર પકડ મજબૂત કરવાની તક મળે છે, ખિસ્સા ખર્ચી નીકળે છે અને કામ કરવાની અમુક મૂળભૂત આવડતો શીખવા મળે છે.